Мария Гигова
Мария Вердова Гигова e българска художествена гимнастичка, първата в света трикратна световна шампионка по художествена гимнастика.

Биография 
Мария Гигова е първата голяма звезда на българската художествена гимнастика. Нейните съчетания се характеризират с голяма трудност, висока скорост и оргиналност. Дълги години конкуренцията ѝ с Нешка Робева вдига летвата в българската гимнастика до такава степен, че България се превръща в най-голямата сила в световната гимнастика.

Гигова е трикратен световен шампион по художествена гимнастика за 1969, 1971 и 1973 година.

Постижения 
 През 1965 г. на Световното първенство в Прага завършва на шесто място в многобоя.
 През 1967 г. на Световното първенство в Копенхаген завършва на първо място с обръч.
 През 1969 г. на Световното първенство във Варна печели златен медал в многобоя, златен медал без уред, златен медал с обръч, златен медал с въже и сребърен медал с топка.
 През 1971 г. на Световното първенство в Хавана печели златен медал в многобоя, златен медал с бухалки и бронзов медал с лента.
 През 1973 г. на Световното първенство в Ротердам печели златен медал в многобоя, златен медал с обръч, бронзов медал с бухалки и бронзов медал с лента.

Кариера 
 От 1978 г. и понастоящем е член на техническия комитет по художествена гимнастика на Международната федерация по гимнастика (ФИГ).
 От 1980 до 1992 г. е председател на техническия комитет на Международната федерация по гимнастика (ФИГ).
 От 1978 до 1982 г. е заместник-председател на Българската федерация по художествена гимнастика.
 От 1982 до 1989 и през 1999 г. е председател на Българската федерация по художествена гимнастика.

Факти 
 Обявена е за „Гимнастичка на века“.
 Наградена с първия почетен спортен „ИКАР“ от фондация „Български спорт – 2000“.
 Наградена с медал „Международна жена на 2000 – 2001 година“ от Международния биографичен център в Кеймбридж, Англия.
 Наградена с орден „Стара планина“ I степен „за изключително големите ѝ заслуги за развитието на спорта“ през 2017 г.

Източници 

Български художествени гимнастички
Български функционери по художествена гимнастика
Герои на социалистическия труд на България
Носители на орден „Георги Димитров“
Носители на орден „Стара планина“
Родени в София